31996R1505
L 189/79
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1505/96 НА КОМИСИЯТА
от 29 юли 1996 година
за изменение на Регламент (ЕО) № 1484/95 относно определяне на подробни правила за прилагане на системата от допълнителни вносни мита и относно фиксиране на допълнителни вносни мита в секторите птиче месо и яйца и за яйчен албумин
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), последно изменен с Регламент (ЕО) № 2916/95 (2), и по-специално член 5, параграф 4 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (3), последно изменен с Регламент (ЕО) № 2916/95, и по-специално член 5, параграф 4 от него,
като взе предвид Регламент (ЕИО) № 2783/75 на Съвета от 29 октомври 1975 г. относно общата система за търговия с яйчен албумин и млечен албумин (4), последно изменен с Регламент (ЕО) № 2916/95, и по-специално член 3, параграф 4 от него,
като има предвид, че Регламент (ЕО) № 1484/95 на Комисията (5), последно изменен с Регламент (ЕО) № 1385/96 (6), определя подробни правила за прилагане на системата на допълнителни вносни мита и фиксира допълнителни вносни мита в секторите птиче месо и яйца и за яйчен албумин;
като има предвид, че Регламент (ЕО) № 1251/96 на Комисията (7) откри нови тарифни квоти за някои продукти в сектор птиче месо в контекста на Световната търговска организация; като има предвид, че допълнителни вносни мита не могат да бъдат налагани върху продуктите, внесени в рамките на тези тарифни квоти;
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Член 6 от Регламент (ЕО) № 1484/95 се заменя със следния текст:
„Член 6
Допълнителните мита, установени в приложение I, не се прилагат към внос в рамките на Регламенти (ЕО) № 1431/94 (8), (ЕО) № 1474/95 (9) и (ЕО) № 1251/96 (10) на Комисията.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 юли 1996 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 юли 1996 година.